Jaak Taul

Jaak Taul (21. mail 1905 Riidaja vald (Helme kihelkond) – 18. aprill 2007 London)Leinateade: Praost em. dr. Jaak Taul 20.aprill 2007 oli eesti vaimulik ja teoloog.

Ta lõpetas Riidaja algkooli, Helme kihelkonnakooli ja Tõrva Ühisgümnaasiumi cum laude 1924. Tartu Ülikoolis õppis ta usuteaduskonnas aastatel 1924–1928. Prooviaastal oli ta Ülikooli koguduses. Ordineeriti õpetajaametisse 1. aprillil 1929.

Ülikooli koguduse õpetaja kohusetäitja 1929–1931. Petseri Peetri koguduse õpetaja 1932–1933. Ülikooli koguduse abiõpetaja 1933–1936. Tartu Peetri koguduse õpetaja 1936–1944 (valiti õpetajaks 18. oktoobril 1936 309 poolt- ja 294 vastuhäälegaDr. J. Taul Tartu Peetri koguduse õpetajaks. Rahvaleht, 19. oktoober 1936, nr. 122, lk. 3.). Tartu praostkonna abipraost 1942–1944.

Doktorikraadi kaitses ta 21. mail 1935 väitekirjaga "Kristuse Jumalariigi õpetus". Töötas TÜ-s süstemaatilise usuteaduse eradotsendina.

1944 asus elama Saksamaale. Saksamaal pidas ta palvusi DP-laagrites ja jumalateenistusi nii eestlastele kui ka sakslastele (kuna paljud saksa vaimulikud olid sõjas surma saanud või vangi langenud), eriti Göttingeni ümbruses. Göttingeni päevil oli ta Eesti Komitee esimees ja eestlaste esindaja Briti sõjaväe võimude juures.

Alates 1947. aastast elas ta Inglismaal, kus ta hooldas Eesti Evangeeliumi Luteriusu Kiriku Londoni kogudust. Aastatel 1953–1983 oli ta ühtlasi E.E.L.K. Inglismaa praostkonna praost. Aastal 1984 läks ta kõrge vanuse tõttu emerituuri.

Tema poeg oli E.E.L.K. peapiiskop Andres Taul.

 Tunnustus 
Riigivapi V klassi teenetemärk, 1999

 Viited 

 Välislingid 

http://www.eesti.ca/main.php?op=article&articleid=9950

Kategooria:Tartu Peetri koguduse vaimulikud
Kategooria:Tartu Ülikooli usuteaduskonna õppejõud
Kategooria:Eesti teoloogid
Kategooria:Eesti loomakaitsjad
Kategooria:Tartu Ülikooli usuteaduskonna vilistlased
Kategooria:Eesti Üliõpilaste Seltsi liikmed
Kategooria:Riigivapi V klassi teenetemärgi kavalerid
Kategooria:Eesti üle 100-aastased
Kategooria:Eestlased Saksamaal
Kategooria:Eestlased Suurbritannias
Kategooria:Sündinud 1905
Kategooria:Surnud 2007